# **Aktionslæring**

Aktionslæring i forbindelse med den interne kompetenceudvikling i Center for Børn og Familier og Center for Skoler og Dagtilbud har til formål at bidrage til positive forandringer i relation til at fremme stærke børnefællesskaber og skabe deltagelsesmuligheder for alle børn.

Aktionslæring drejer sig om at udvikle den pædagogiske praksis ved at eksperimentere med små konkrete prøvehandlinger, kaldet aktioner, i hverdagen. Det kan ske ved at gennemføre aktioner og efterfølgende i fællesskab at reflektere over de erfaringer, der gøres – enten med udgangspunkt i egne iagttagelser eller andres observationer af aktionerne.

Aktionslæring bygger på den antagelse, at gennem systematiske undersøgelser af egen praksis produceres relevant og praksisnær viden om, hvad der virker lokalt, som kan deles og formidles til andre, og som kan bidrage til en positiv forandring.

Omdrejningspunktet for aktionslæring er således det pædagogiske personales egen praksis, hvilket muliggør to vigtige forudsætninger for at lykkes med at skabe forandring: At emnet for forandring er relevant, og at deltagerne har ejerskab til forandringsprocessen.

**Aktionslæringens fem faser**

